title: Decizia (UE) 2017/1912 a Consiliului din 9 octombrie 2017 privind încheierea Acordului între Uniunea Europeană și Islanda privind protecția indicațiilor geografice ale produselor agricole și alimentare

text:
               24.10.2017

               RO

               Jurnalul Oficial al Uniunii Europene

               L 274/1

         DECIZIA (UE) 2017/1912 A CONSILIULUI
   din 9 octombrie 2017
   privind încheierea Acordului între Uniunea Europeană și Islanda privind protecția indicațiilor geografice ale produselor agricole și alimentare
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a) punctul (v) și cu articolul 218 alineatul (7),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia (UE) 2016/2136 a Consiliului (1), Acordul dintre Uniunea Europeană și Islanda privind protecția indicațiilor geografice ale produselor agricole și alimentare („acordul”) a fost semnat de Comisie la 23 martie 2017, sub rezerva încheierii sale la o dată ulterioară.

               (2)

               Părțile convin să promoveze reciproc dezvoltarea armonioasă a indicațiilor geografice definite la articolul 22 alineatul (1) din Acordul privind aspectele legate de comerț ale drepturilor de proprietate intelectuală (Acordul TRIPS) (2) și să încurajeze comerțul cu produse agricole și alimentare cu indicații geografice originare de pe teritoriile părților.

               (3)

               În temeiul acordului, deși Islanda nu a înregistrat încă nicio indicație geografică protejată, indicațiile geografice ale produselor agricole și alimentare ale Uniunii vor fi protejate în Islanda. Acordul prevede un mecanism de actualizare a listei indicațiilor geografice și de includere a unor noi indicații geografice într-o etapă ulterioară, printr-o procedură a comitetului mixt.

               (4)

               Anumite sarcini care țin de punerea în aplicare a acordului au fost atribuite comitetului mixt instituit în temeiul articolului 10 din acord, inclusiv competența de a modifica anumite aspecte tehnice ale acordului, precum și anumite anexe la acesta. Ar trebui definită procedura de stabilire a poziției Uniunii în cadrul respectivului comitet mixt în privința aspectelor legate de acord.

               (5)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Acordul dintre Uniunea Europeană și Islanda privind protecția indicațiilor geografice ale produselor agricole și alimentare se aprobă în numele Uniunii.
   Textul acordului este anexat la prezenta decizie.
   Articolul 2
   Președintele Consiliului procedează, în numele Uniunii, la notificarea prevăzută la articolul 11 din acord (3).
   Articolul 3
   Comisia reprezintă Uniunea Europeană în cadrul comitetului mixt instituit în temeiul articolului 10 din acord („comitetul mixt”).
   Modificările la acord efectuate prin decizii ale comitetului mixt se aprobă de către Comisie în numele Uniunii. Dacă părțile interesate nu pot ajunge la un acord în urma ridicării unor obiecții față de o indicație geografică, Comisia adoptă o poziție în conformitate cu procedura prevăzută la articolul 57 alineatul (2) din Regulamentul (UE) nr. 1151/2012 al Parlamentului European și al Consiliului (4).
   Articolul 4
   Prezenta decizie intră în vigoare la data adoptării sale.

      Adoptată la Luxemburg, 9 octombrie 2017.

            Pentru Consiliu

            Președintele

         S. KIISLER

      (1)  Decizia (UE) 2016/2136 a Consiliului din 21 noiembrie 2016 privind semnarea, în numele Uniunii Europene, a Acordului între Uniunea Europeană și Islanda privind protecția indicațiilor geografice ale produselor agricole și alimentare (JO L 332, 7.12.2016, p.1).

      (2)  Anexa 1C la Acordul de la Marrakesh privind constituirea Organizației Mondiale a Comerțului, semnat la Marrakesh, Maroc, la 15 aprilie 1994.

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.

      (4)  Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (JO L 343, 14.12.2012, p. 1).


title: Decizia Consiliului din 21 decembrie 1999 privind aplicarea provizorie a Acordului dintre Comunitatea Europeană și Fosta Republică Iugoslavă a Macedoniei privind comerțul cu produse textile

text:
Anunţ juridic important

|

31999D0875

Jurnalul Oficial L 344 , 31/12/1999 p. 0001 - 0001 ediţie specială în limba cehă capitol 11 volum 33 p. 80  - 80 ediţie specială în limba estonă capitol 11 volum 33 p. 80  - 80 ediţie specială în limba maghiară capitol 11 volum 33 p. 80  - 80 ediţie specială în limba lituaniană capitol 11 volum 33 p. 80  - 80 LV.ES capitol 11 volum 33 p. 80  - 80 MT.ES capitol 11 volum 33 p. 80  - 80 PL.ES capitol 11 volum 33 p. 80  - 80 SK.ES capitol 11 volum 33 p. 80  - 80 ediţie specială în limba slovenă capitol 11 volum 33 p. 80  - 80

		Decizia Consiliuluidin 21 decembrie 1999privind aplicarea provizorie a Acordului dintre Comunitatea Europeană și Fosta Republică Iugoslavă a Macedoniei privind comerțul cu produse textile(1999/875/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 alineatul (2), coroborat cu articolul 300 alineatul (2) prima teză,având în vedere propunerea Comisiei,întrucât:(1) Comisia a negociat, în numele Comunității Europene, un acord privind comerțul cu produse textile cu Fosta Republică Iugoslavă a Macedoniei.(2) Acest acord trebuie aplicat cu titlu provizoriu de la data de 1 ianuarie 2000 până la îndeplinirea procedurilor de încheiere a acordului, sub rezerva aplicării provizorii reciproce de către Fosta Republică Iugoslavă a Macedoniei,DECIDE:Articol unicAcordul dintre Comunitatea Europeană și Fosta Republică Iugoslavă a Macedoniei privind comerțul cu produse textile se aplică cu titlu provizoriu de la data de 1 ianuarie 2000 până la îndeplinirea procedurilor de încheiere a acordului, sub rezerva aplicării provizorii reciproce de către Fosta Republică Iugoslavă a Macedoniei [1].Textul acordului este atașat la prezenta decizie.Adoptată la Bruxelles, 21 decembrie 1999.Pentru ConsiliuPreședinteleT. Halonen[1] Data de la care acordul se va aplica cu titlu provizoriu va fi publicată în Jurnalul Oficial al Comunităților Europene, Seria C.--------------------------------------------------


title: Decizia (PESC) 2017/667 a Consiliului din 6 aprilie 2017 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               7.4.2017

               RO

               Jurnalul Oficial al Uniunii Europene

               L 94/45

         DECIZIA (PESC) 2017/667 A CONSILIULUI
   din 6 aprilie 2017
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (1), în special articolul 33 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 mai 2016, Consiliul a adoptat Decizia (PESC) 2016/849.

               (2)

               Având în vedere activitățile continue de proliferare desfășurate de Republica Populară Democrată Coreeană (RPDC), patru persoane ar trebui adăugate pe lista persoanelor și entităților care sunt responsabile de programele RPDC din domeniul nuclear sau legate de rachete balistice sau alte programe legate de arme de distrugere în masă, ori a persoanelor sau entităților acționând în numele acestora sau în conformitate cu instrucțiunile lor, care figurează în anexa II la Decizia (PESC) 2016/849.

               (3)

               Prin urmare, Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa II la Decizia (PESC) 2016/849 se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 6 aprilie 2017.

            Pentru Consiliu

            Președintele

         L. GRECH

      (1)  JO L 141, 28.5.2016, p. 79.

      ANEXĂ
      Următoarele persoane se adaugă pe lista persoanelor prevăzută în secțiunea I.A din anexa II la Decizia (PESC) 2016/849.
      I.   Persoanele și entitățile care sunt responsabile de programele RPDC din domeniul nuclear sau legate de rachete balistice sau alte programe legate de arme de distrugere în masă, ori persoane sau entități acționând în numele acestora sau în conformitate cu instrucțiunile lor, ori entități aflate în proprietatea lor sau controlate de acestea.
      A.   Persoane

                  Nume

                  Pseudonim

                  Data nașterii

                  Data desemnării

                  Motive

                  31.

                  RI Myong Su

                  Data nașterii: 1937
                  Locul nașterii: Myongchon, provincia Hamgyong Nord

                  7.4.2017

                  Vicepreședinte al Comisiei militare centrale a Partidului Muncitorilor din Coreea și șef al Statului-major al forțelor armate populare. În această calitate, Ri Myong Su are o poziție-cheie pentru domeniul apărării naționale și este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.

                  32.

                  SO Hong Chan

                  Data nașterii: 30.12.1957
                  Locul nașterii: Kangwon
                  Pașaport: PD836410105
                  Data expirării pașaportului: 27.11.2021

                  7.4.2017

                  Viceprim-ministru al forțelor armate populare, membru al Comisiei militare centrale a Partidului Muncitorilor din Coreea și general-colonel în cadrul forțelor armate populare. În această calitate, So Hong Chan este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.

                  33.

                  WANG Chang Uk

                  Data nașterii: 29.5.1960

                  7.4.2017

                  Ministrul industriei energiei atomice. În această calitate, Wang Chang Uk este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.

                  34.

                  JANG Chol

                  Data nașterii: 31.3.1961
                  Locul nașterii: Phenian
                  Pașaport nr.: 563310042

                  7.4.2017

                  Președintele Academiei de Științe, organizație dedicată dezvoltării capacităților tehnologice și științifice ale RPDC. În această calitate, Jang Chol ocupă o poziție strategică pentru dezvoltarea activităților nucleare ale RPDC și este responsabil de sprijinirea sau promovarea programelor RPDC din domeniul nuclear sau legate de rachete balistice sau alte programe legate de arme de distrugere în masă.


title: 2008/311/CE,Euratom: Decizia Consiliului din 14 aprilie 2008 de numire a unui membru irlandez în cadrul Comitetului Economic și Social European

text:
               17.4.2008

               RO

               Jurnalul Oficial al Uniunii Europene

               L 107/31

      DECIZIA CONSILIULUI

   din 14 aprilie 2008
   de numire a unui membru irlandez în cadrul Comitetului Economic și Social European
   (2008/311/CE, Euratom)
   CONSILIUL UNIUNII EUROPENE,
   având în vedere Tratatul de instituire al Comunității Europene, în special articolul 259,
   având în vedere Tratatul de instituire a Comunității Europene a Energiei Atomice, în special articolul 167,
   având în vedere Decizia 2006/651/CE, Euratom a Consiliului (1),
   având în vedere propunerea prezentată de Guvernul irlandez,
   având în vedere avizul Comisiei,
   întrucât un post de membru în cadrul Comitetului Economic și Social European a devenit vacant ca urmare a demisiei domnului Arthur FORBES,
   DECIDE:
   Articolul 1
   Doamna Heidi LOUGHEED, Head of IBEC Europe, se numește membru în cadrul Comitetului Economic și Social European pentru durata rămasă a mandatului, respectiv până la 20 septembrie 2010.
   Articolul 2
   Prezenta decizie produce efecte de la data adoptării.

      Adoptată la Luxemburg, 14 aprilie 2008.

            Pentru Consiliu

            Președintele

         I. JARC

      (1)  JO L 269, 28.9.2006, p. 13. Decizie modificată prin Decizia 2007/622/CE, Euratom (JO L 253, 28.9.2007, p. 39).


title: 2011/756/UE: Decizia Parlamentului European din 25 octombrie 2011 referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009

text:
               26.11.2011

               RO

               Jurnalul Oficial al Uniunii Europene

               L 313/17

         DECIZIA PARLAMENTULUI EUROPEAN
   din 25 octombrie 2011
   referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009
   (2011/756/UE)
   PARLAMENTUL EUROPEAN,
   având în vedere conturile anuale finale ale Colegiului European de Poliție pentru exercițiul financiar 2009,
   având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2009, însoțit de răspunsurile Colegiului (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere Decizia sa din 10 mai 2011 (2) de amânare a deciziei de descărcare de gestiune pentru exercițiul financiar 2009, precum și răspunsurile directorului Colegiului European de Poliție,
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), în special articolul 94,
   având în vedere Decizia C(2011)4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,
   având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),
   având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,
   având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),
   având în vedere Raportul anual de activitate pentru 2009 al Direcției Generale Justiție, Libertate și Securitate,
   având în vedere cel de-al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,
   având în vedere Raportul Curții de Conturi privind aplicarea PMA al Colegiului European de Poliție pentru 2010-2014,
   având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de-al treilea raport referitor la progresele înregistrate în aplicarea PMA al Colegiului European de Poliție pentru 2010-2014,
   având în vedere raportul și anexele aferente acestuia prezentat de Colegiul European de Poliție cu privire la aplicarea Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,
   având în vedere raportul și anexele aferente acestuia prezentat de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,
   având în vedere articolul 77 și anexa VI la Regulamentul său de procedură,
   având în vedere cel de-al doilea raport al Comisiei pentru control bugetar (A7-0330/2011),

               1.

               acordă directorului Colegiului European de Poliție descărcarea de gestiune pentru execuția bugetului Colegiului aferent exercițiului financiar 2009;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Colegiului European de Poliție, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 338, 14.12.2010, p. 137.

      (2)  JO L 250, 27.9.2011, p. 260.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.
    ---documentbreak---

               26.11.2011

               RO

               Jurnalul Oficial al Uniunii Europene

               L 313/19

         REZOLUȚIA PARLAMENTULUI EUROPEAN
   din 25 octombrie 2011
   conținând observațiile care fac parte integrantă din decizia privind descărcarea de gestiune pentru execuția bugetului Colegiului European de Poliție aferent exercițiului financiar 2009
   PARLAMENTUL EUROPEAN,
   având în vedere conturile anuale finale ale Colegiului European de Poliție pentru exercițiul financiar 2009,
   având în vedere Raportul Curții de Conturi privind conturile anuale ale Colegiului European de Poliție pentru exercițiul financiar 2009, însoțit de răspunsurile Colegiului (1),
   având în vedere Recomandarea Consiliului din 15 februarie 2011 (05892/2011 – C7-0052/2011),
   având în vedere Decizia sa din 10 mai 2011 (2) de amânare a deciziei de descărcare de gestiune pentru exercițiul financiar 2009, precum și răspunsurile directorului Colegiului European de Poliție,
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,
   având în vedere Decizia 2005/681/JAI a Consiliului din 20 septembrie 2005 de instituire a Colegiului European de Poliție (CEPOL) (4), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (5), în special articolul 94,
   având în vedere Decizia C(2011) 4680 a Comisiei din 30 iunie 2011 de acordare a unei derogări de la Regulamentul (CE, Euratom) nr. 2343/2002 solicitate de Colegiul European de Poliție,
   având în vedere Raportul Colegiului European de Poliție din 12 iulie 2010 privind rambursarea cheltuielilor efectuate în interes personal (10/0257/KA),
   având în vedere auditul extern solicitat de Colegiul European de Poliție (nr. ref. contract CEPOL/2010/001) cu privire la rambursarea cheltuielilor efectuate în interes personal,
   având în vedere raportul final privind evaluarea externă pe o perioadă de cinci ani a Colegiului European de Poliție (nr. ref. contract CEPOL/CT/2010/002),
   având în vedere Raportul anual de activitate pentru 2009 al Direcției Generale Justiție, Libertate și Securitate,
   având în vedere cel de-al patrulea raport al Colegiului European de Poliție referitor la progresele înregistrate în aplicarea Planului său multianual de acțiune (PMA) pentru 2010-2014,
   având în vedere Raportul Curții de Conturi privind aplicarea PMA al Colegiului European de Poliție pentru 2010-2014,
   având în vedere nota Serviciului de Audit Intern (IAS) din 4 iulie 2011 [ref. Ares (2011) 722479] cu privire la cel de-al treilea raport referitor la progresele înregistrate în aplicarea PMA al Colegiului European de Poliție pentru 2010-2014,
   având în vedere raportul și anexele aferente acestuia prezentat de Colegiul European de Poliție cu privire la aplicarea Rezoluției Parlamentului European referitoare la descărcarea de gestiune pentru execuția bugetului Colegiului European de Poliție aferent exercițiului financiar 2009,
   având în vedere raportul și anexele aferente acestuia prezentat de Colegiul European de Poliție cu privire la aplicarea manualului său de achiziții pentru perioada 1 iulie 2010-1 iulie 2011,
   având în vedere articolul 77 și anexa VI la Regulamentul său de procedură,
   având în vedere al doilea raport al Comisiei pentru control bugetar (A7-0330/2011),

               A.

               întrucât Colegiul a fost instituit în 2001 și a fost transformat, începând de la 1 ianuarie 2006, într-un organism comunitar în sensul articolului 185 din Regulamentul financiar, fiindu-i astfel aplicabil Regulamentul financiar cadru aplicabil agențiilor;

               B.

               întrucât, în rapoartele sale privind conturile anuale ale Colegiului pentru exercițiile financiare 2006 și 2007, Curtea de Conturi a formulat o opinie cu rezerve în ceea ce privește legalitatea și regularitatea operațiunilor subiacente, bazându-se pe faptul că procedurile de achiziții publice nu respectau dispozițiile Regulamentului financiar;

               C.

               întrucât, în Raportul său privind conturile anuale ale Colegiului pentru exercițiul financiar 2008, Curtea de Conturi a făcut unele observații, fără a formula totuși rezerve în ceea ce privește fiabilitatea conturilor, și a formulat o opinie cu rezerve în ceea ce privește legalitatea și regularitatea operațiunilor subiacente;

               D.

               întrucât, în Decizia sa din 7 octombrie 2010 (6), Parlamentul a refuzat să acorde directorului Colegiului descărcarea de gestiune pentru execuția bugetului Colegiului aferent exercițiului financiar 2008;

               E.

               întrucât, în Raportul său privind conturile anuale ale Colegiului pentru exercițiul financiar 2009, Curtea de Conturi a formulat din nou o opinie cu rezerve în ceea ce privește legalitatea și regularitatea operațiunilor subiacente;

               F.

               întrucât, prin Decizia sa din 10 mai 2011 menționată mai sus, Parlamentul a decis să amâne decizia de a acorda directorului Colegiului descărcarea de gestiune pentru execuția bugetului său aferent exercițiului financiar 2009;

               G.

               întrucât, în Raportul său privind PMA al Colegiului pentru 2010-2014, Curtea de Conturi a menționat că acesta face progrese în conformitate cu obiectivele stabilite în PMA;

               H.

               întrucât, în nota sa din 4 iulie 2011 adresată directorului Colegiului, IAS a menționat că, deși Raportul privind progresele înregistrate în aplicarea PMA al Colegiului rămâne destul de general, acesta oferă o imagine clară de ansamblu cu privire la situația diferitelor obiective și ar trebui, prin urmare, să servească drept bază satisfăcătoare pentru informarea diferitelor părți interesate;

               I.

               întrucât, prin Decizia C(2011) 4680 din 30 iunie 2011, Comisia a acordat Colegiului o derogare de la dispozițiile articolului 74b din Regulamentul (CE, Euratom) nr. 2343/2002,

      Evaluare generală

               1.

               ia act de măsurile luate de noua conducere și guvernanță a Colegiului pentru a aborda deficiențele sale ca răspuns la solicitarea Parlamentului de a acționa în urma neregulilor grave constatate în ceea ce privește execuția bugetului aferent exercițiului financiar 2009; salută, în special, următoarele măsuri întreprinse la timp pentru a da curs solicitărilor Parlamentului:

                           (a)

                           revizuirea Regulamentului financiar al Colegiului prin introducerea unei derogări referitoare la excluderea de la procedura de ofertare a selecției experților în formare pentru a utiliza experți din institutele naționale de formare a cadrelor de poliție, asigurând, în consecință, rentabilitatea și reprezentarea acestor institute ca parte a rețelei Colegiului;

                           (b)

                           asigurările din partea Curții de Conturi și IAS potrivit cărora PMA al Colegiului pentru 2010-2014 prezintă o imagine de ansamblu cu privire la situația diferitelor obiective și Colegiul face progrese în conformitate cu obiectivele sale;

                           (c)

                           un raport privind aplicarea de către Colegiu a manualului de achiziții pentru perioada cuprinsă între 1 iulie 2010-1 iulie 2011;

                           (d)

                           decizia consiliului de administrație al Colegiului de a acorda drepturi de vot Comisiei;

               2.

               așteaptă cu interes prezentarea de către Comisie în 2012 a noului cadru juridic al Colegiului prin care drepturile de vot acordate Comisiei menționate anterior sunt integrate în procedurile consiliului de administrație;

               3.

               subliniază faptul că autoritatea care acordă descărcarea de gestiune va continua să monitorizeze cu atenție în cursul viitoarelor proceduri de descărcare de gestiune nivelul de punere în aplicare a măsurilor luate;

               4.

               ia act de faptul că raportul final privind evaluarea externă pe o perioadă de cinci ani a Colegiului precizează că sediul Colegiului ar trebui transferat; prin urmare, solicită Curții de Conturi să elaboreze un raport special în cursul anului 2012 referitor la costurile și beneficiile financiare și operaționale ale fuziunii dintre Colegiu și Europol;

      Măsuri specifice luate de Colegiu pentru remedierea deficiențelor

      Procedurile de achiziții

               5.

               recunoaște că Colegiul a elaborat și implementat în sfârșit manualul său de achiziții pentru uz intern astfel cum a solicitat Parlamentul în descărcările de gestiune pentru execuția bugetului Colegiului aferent exercițiilor financiare 2008 și 2009; recunoaște că acest manual a fost adoptat de Colegiu la 8 iunie 2010 și a intrat în vigoare la 1 iulie 2010 și că a fost numit un coordonator pentru achizițiile publice;

               6.

               salută primul raport al Colegiului privind aplicarea manualului său de achiziții pentru 1 iulie 2010-1 iulie 2011; așteaptă însă o evaluare a Curții de Conturi cu privire la modul în care Colegiul aplică acest manual;

               7.

               a verificat raportul statistic al Colegiului pentru 1 iulie 2010-1 iulie 2011; salută faptul că acest document oferă Parlamentului informații complete privind procedurile de achiziții; recunoaște din acest raport și din raportul privind aplicarea manualului de achiziții că procedurile utilizate de Colegiu au fost monitorizate și controlate în permanență de Colegiu;

      Norme aplicabile cheltuielilor de organizare a cursurilor

               8.

               recunoaște că, la 28 aprilie 2011, Colegiul a prezentat Comisiei o solicitare de modificare a Regulamentului său financiar prin introducerea unui articol (articolul 74c) care include o derogare de la Regulamentul (CE, Euratom) nr. 2343/2002 cu privire la excluderea de la procedura de ofertare a selecției experților în formare pentru a utiliza experți din institutele naționale de formare a cadrelor de poliție;

               9.

               salută decizia ulterioară a Comisiei, C(2011) 4680 din 30 iunie 2011, care a aprobat derogarea menționată mai sus;

               10.

               consideră că Colegiul ar trebui să permită accesul direct la bugetul său detaliat, care ar trebui să includă o listă a contractelor încheiate și a deciziilor luate în materie de achiziții publice; de asemenea, consideră că Colegiul ar trebui să publice această listă pe site-ul său de internet, în conformitate cu dispozițiile din Regulamentul financiar, fără a include detaliile referitoare la contracte a căror divulgare ar putea constitui un risc de securitate;

      Reportarea creditelor

               11.

               ia act de faptul că Colegiul a instituit un registru al riscurilor organizaționale ca parte a gestiunii sale bugetare permanente pentru a reduce riscul de subutilizare a creditelor; reamintește totuși Colegiului importanța programării și monitorizării execuției bugetului său pentru a reporta cât mai puține credite; solicită, de asemenea, Curții de Conturi și IAS să prezinte Parlamentului asigurări cu privire la progresele efective realizate de Colegiu în acest sens și să indice că toate instrumentele de programare și monitorizare sunt cu adevărat funcționale;

      Erori contabile

               12.

               ia act de faptul că, în pofida întârzierilor semnificative și a erorilor din conturile sale provizorii pentru 2009, Colegiul a asigurat Parlamentul de sporirea disciplinei financiare și a controlului intern începând cu 2010; așteaptă raportul Curții de Conturi privind conturile anuale ale Colegiului pentru 2010 înainte de a decide dacă asigurările primite din partea Colegiului sunt bine întemeiate;

               13.

               salută decizia din martie 2011 a consiliului de administrație al Colegiului de a înlocui fostele standarde de control intern cu cele 16 standarde de control intern recent adoptate de Comisie;

               14.

               este de părere că aceste 16 noi standarde de control intern îl vor sprijini mai bine pe directorul Colegiului nu doar să instituie controale, ci și să monitorizeze buna funcționare a acestor controale;

               15.

               solicită, prin urmare, Colegiului să prezinte Parlamentului informații actualizate cu privire la gradul de aplicare a acestor 16 standarde de control intern în mod constant;

      Gestionarea resurselor umane

               16.

               ia act de rezilierea de către Colegiu a unui contract pe care Curtea de Conturi l-a considerat „ilegal”; observă că acest contract a luat efectiv sfârșit la 15 septembrie 2011 și că anunțul de post vacant a fost deja publicat; solicită Colegiului să prezinte autorității care acordă descărcarea de gestiune informații actualizate cu privire la evoluțiile ulterioare în acest caz specific;

               17.

               recunoaște că gradul de aplicare a ghidului Colegiului privind recrutările, care aliniază procedurile la Statutul funcționarilor Uniunii Europene (7), a fost considerat suficient de Colegiu; solicită și Curții de Conturi să prezinte Parlamentului asigurări cu privire la gradul de aplicare a ghidului respectiv;

      Credite utilizate pentru acoperirea cheltuielilor în interes personal

               18.

               recunoaște că, în urma rezultatelor unui audit extern privind un control ex post, actualul director a inițiat un ordin de recuperare prin care solicita fostului director să returneze suma de 2 014,94 EUR, din care doar 43,45 EUR au fost recuperați până în prezent; regretă faptul că suma recuperată este infimă în raport cu pierderile financiare suferite de Colegiu sub conducerea fostului director; ia act de faptul că o ultimă înștiințare de plată a fost emisă în 2011 și că următorul pas este sesizarea unei instanțe din Anglia pentru a stabili legalitatea datoriei, care datează din 2007, și, în cazul unei hotărâri corespunzătoare, serviciul de executare silită va încerca să recupereze restul datoriei neplătite; solicită actualului director să informeze periodic autoritatea care acordă descărcarea de gestiune cu privire la evoluția acestei chestiuni;

      PMA al Colegiului pentru 2010-2014

               19.

               constată că transparența sporită de care a dat dovadă actualul director și echipa sa de conducere a condus la o mai bună înțelegere a provocărilor cu care se confruntă Colegiul și a promovat schimbările necesare; salută, în acest sens, politica Colegiului de:

                           —

                           a publica un buletin lunar și rapoarte periodice privind progresele înregistrate în domeniile sale de activitate pentru a oferi consiliului de administrație o analiză clară a situației activităților Colegiului;

                           —

                           a actualiza periodic raportul său privind progresele înregistrate în aplicarea PMA;

                           —

                           a furniza Parlamentului rapoartele anuale ale IAS în conformitate cu dispozițiile aplicabile din Regulamentul financiar;

               20.

               salută publicarea de către Curtea de Conturi a unui raport privind aplicarea PMA al Colegiului pentru 2010-2014 în urma solicitării Parlamentului; observă că, în acest raport, Curtea de Conturi a menționat că aplicarea PMA de către Colegiu progresează în conformitate cu obiectivele stabilite; salută, în această privință, dovada realizării în întregime de către Colegiu a PMA 1 (guvernanța), PMA 4 (validarea sistemului său financiar), PMA 5 (mediul financiar), PMA 6 (transparența privind consiliul său de administrație), PMA 8 (planul strategic), PMA 9 (planul multianual de recrutare), PMA 12 (mediul de control privind achizițiile) și faptul că celelalte obiective PMA sunt în curs de realizare sau respectă calendarul;

               21.

               solicită Colegiului să consulte periodic Parlamentul și să îl informeze periodic cu privire la raportul său referitor la progresele înregistrate în aplicarea PMA;

               22.

               salută, de asemenea, nota IAS cu privire la cel de-al treilea raport referitor la progresele înregistrate în aplicarea PMA al Colegiului; observă, în special, faptul că, potrivit acestei note, IAS constată conformarea corespunzătoare a Colegiului la observațiile și recomandările IAS și că, deși raportul privind progresele înregistrate rămâne destul de general, acesta oferă o imagine clară de ansamblu cu privire la situația diferitelor obiective și ar trebui, prin urmare, să servească drept bază satisfăcătoare pentru informarea diferitelor părți interesate, inclusiv a Comisiei pentru control bugetar din cadrul Parlamentului;

      Deficiențe structurale

               23.

               subliniază faptul că costurile de guvernanță ale Colegiului sunt ridicate în comparație cu activitățile sale; salută, prin urmare, eforturile Colegiului de a reduce cheltuielile sale de guvernanță la cea de a 25-a reuniune a consiliului de administrație (CA) din iunie 2011, când s-a convenit desființarea tuturor comitetelor CA până în 2012 și analizarea critică a tuturor grupurilor de lucru ale CA;

               24.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 10 mai 2011 (8) referitoare la performanțele, gestiunea financiară și controlul agențiilor.

      (1)  JO C 338, 14.12.2010, p. 137.

      (2)  JO L 250, 27.9.2011, p. 260.

      (3)  JO L 248, 16.9.2002, p. 1.

      (4)  JO L 256, 1.10.2005, p. 63.

      (5)  JO L 357, 31.12.2002, p. 72.

      (6)  JO L 320, 7.12.2010, p. 11.

      (7)  JO L 56, 4.3.1968, p. 1.

      (8)  JO L 250, 27.9.2011, p. 269.


title: Decizia (PESC) 2017/154 a Consiliului din 27 ianuarie 2017 de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2016/1136

text:
               28.1.2017

               RO

               Jurnalul Oficial al Uniunii Europene

               L 23/21

         DECIZIA (PESC) 2017/154 A CONSILIULUI
   din 27 ianuarie 2017
   de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei (PESC) 2016/1136
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC (1).

               (2)

               La 12 iulie 2016, Consiliul a adoptat Decizia (PESC) 2016/1136 (2) de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC (denumită în continuare „lista”).

               (3)

               În conformitate cu articolul 1 alineatul (6) din Poziția comună 2001/931/PESC, este necesar să se revizuiască periodic numele persoanelor și denumirile grupurilor și entităților care figurează pe listă pentru a asigura existența motivelor menținerii acestora pe listă.

               (4)

               Prezenta decizie exprimă rezultatul revizuirii efectuate de Consiliu în ceea ce privește persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Consiliul a verificat că autorități competente, astfel cum se menționează la articolul 1 alineatul (4) din Poziția comună 2001/931/PESC, au adoptat decizii referitoare la toate persoanele, grupurile și entitățile care figurează pe listă în sensul că au fost implicate în acte teroriste în înțelesul articolului 1 alineatele (2) și (3) din Poziția comună 2001/931/PESC. De asemenea, Consiliul a ajuns la concluzia că persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să li se aplice în continuare măsurile restrictive specifice prevăzute în aceasta.

               (6)

               Lista ar trebui să fie actualizată în mod corespunzător, iar Decizia (PESC) 2016/1136 ar trebui să fie abrogată,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este prevăzută în anexa la prezenta decizie.
   Articolul 2
   Decizia (PESC) 2016/1136 se abrogă.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 27 ianuarie 2017.

            Pentru Consiliu

            Președintele

         E. SCICLUNA

      (1)  Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului (JO L 344, 28.12.2001, p. 93).

      (2)  Decizia (PESC) 2016/1136 a Consiliului din 12 iulie 2016 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului și de abrogare a Deciziei 2015/2430/PESC (JO L 188, 13.7.2016, p. 21).

      ANEXĂ

         LISTA PERSOANELOR, GRUPURILOR ȘI ENTITĂȚILOR MENȚIONATE LA ARTICOLUL 1

      I.   PERSOANE

                  1.

                  ABDOLLAHI Hamed (alias Mustafa Abdullahi), născut la 11 august 1960 în Iran. Pașaport nr.: D9004878.

                  2.

                  8, Abdelkarim Hussein Mohamed, născut la Al Ihsa (Arabia Saudită), cetățean saudit.

                  3.

                  AL YACOUB, Ibrahim Salih Mohammed, născut la 16 octombrie 1966 la Tarut (Arabia Saudită), cetățean saudit.

                  4.

                  ARBABSIAR, Manssor (alias Mansour Arbabsiar), născut la 6 sau 15 martie 1955 în Iran, cetățean iranian și cetățean al Statelor Unite ale Americii. Pașaport nr.: C2002515 (iranian); pașaport nr.: 477845448 (american). Carte de identitate națională nr.: 07442833, data expirării 15 martie 2016 (permis de conducere SUA).

                  5.

                  BOUYERI, Mohammed (alias Abu ZUBAIR, alias SOBIAR, alias Abu ZOUBAIR), născut la 8 martie 1978 la Amsterdam (Țările de Jos) – membru al „Hofstadgroep”.

                  6.

                  EL HAJJ, Hassan Hassan, născut la 22 martie 1988 la Zaghdraiya, Sidon, Liban, cetățean canadian. Pașaport nr.: JX446643 (Canada).

                  7.

                  IZZ-AL-DIN, Hasan (alias GARBAYA, Ahmed, alias SA-ID, alias SALWWAN, Samir), născut în 1963 în Liban, cetățean libanez.

                  8.

                  MELIAD, Farah, născut la 5 noiembrie 1980 la Sydney (Australia), cetățean australian. Pașaport nr.: M2719127 (Australia).

                  9.

                  MOHAMMED, Khalid Shaikh (alias ALI Salem, alias BIN KHALID Fahd Bin Adballah, alias HENIN Ashraf Refaat Nabith, alias WADOOD Khalid Adbul), născut la 14 aprilie 1965 sau la 1 martie 1964 în Pakistan, pașaport nr.: 488555.

                  10.

                  ȘANLI, Dalokay (alias Sinan), născut la 13 octombrie 1976 la Pülümür (Turcia).

                  11.

                  SHAHLAI, Abdul Reza (alias Abdol Reza Shala'i, alias Abd-al Reza Shalai, alias Abdorreza Shahlai, alias Abdolreza Shahla'i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), născut aproximativ în 1957 în Iran. Adrese: (1) Kermanshah, Iran; (2) Baza militară Mehran, provincia Ilam, Iran.

                  12.

                  SHAKURI, Ali Gholam, născut aproximativ în 1965 la Teheran, Iran.

                  13.

                  SOLEIMANI, Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), născut la 11 martie 1957 în Iran. Cetățean iranian. Pașaport nr.: 008827 (pașaport diplomatic iranian), eliberat în 1999. Titlu: general-maior.

            II.   GRUPURI ȘI ENTITĂȚI

                  1.

                  „Organizația Abu Nidal” – „OAN” (alias „Consiliul Revoluționar Fatah”, alias „Brigăzile Revoluționare Arabe”, alias „Septembrie Negru”, alias „Organizația Revoluționară a Musulmanilor Socialiști”).

                  2.

                  „Brigada Martirilor Al-Aqsa”.

                  3.

                  „Al-Aqsa e.V.”

                  4.

                  „Babbar Khalsa”.

                  5.

                  „Partidul Comunist din Filipine”, inclusiv „Noua Armată Populară” – „NAP”, Filipine.

                  6.

                  „Gama'a al-Islamiyya” (alias „Al-Gama'a al-Islamiyya”) („Grupul Islamic” – „GI”).

                  7.

                  „İslami Büyük Doğu Akıncılar Cephesi” – „IBDA-C” („Marele Front de Est Islamic al Războinicilor”).

                  8.

                  „Hamas”, inclusiv „Hamas-Izz al-Din al-Qassem”.

                  9.

                  „Hizballah Military Wing” („Aripa militară a Hezbollahului”) [alias „Hezbollah Military Wing”, alias „Hizbullah Military Wing”, alias „Hizbollah Military Wing”, alias „Hezballah Military Wing”, alias „Hisbollah Military Wing”, alias „Hizbu'llah Military Wing”, alias „Hizb Allah Military Wing”, alias „Jihad Council” („Consiliul Jihadului”) (și toate unitățile subordonate acesteia, inclusiv Organizația pentru Securitate Externă)].

                  10.

                  „Hizbul Mujahideen” – „HM”.

                  11.

                  „Hofstadgroep”.

                  12.

                  „Forța Khalistan Zindabad” – „KZF”.

                  13.

                  „Partidul Muncitoresc din Kurdistan” – „PKK” (alias „KADEK”, alias „KONGRA-GEL”).

                  14.

                  „Tigrii Eliberării din Tamil Eelam” – „LTTE”.

                  15.

                  „Ejército de Liberación Nacional” („Armata de Eliberare Națională”).

                  16.

                  „Jihadul Islamic Palestinian” – „JIP”.

                  17.

                  „Frontul Popular pentru Eliberarea Palestinei” – „FPEP”.

                  18.

                  „Frontul Popular pentru Eliberarea Palestinei – Comandamentul General” (alias „FPEP –Comandamentul General”).

                  19.

                  „Fuerzas armadas revolucionarias de Colombia” –„FARC” („Forțele Armate Revoluționare din Columbia”).

                  20.

                  „Devrimci Halk Kurtuluș Partisi-Cephesi” – „DHKP-C” [alias „Devrimci Sol” („Stânga Revoluționară”), alias „Dev Sol”] („Armata/Frontul/Partidul de Eliberare Revoluționară Populară”).

                  21.

                  „Sendero Luminoso” – „SL” („Calea Luminoasă”).

                  22.

                  „Teyrbazen Azadiya Kurdistan” – „TAK” (alias „Șoimii Eliberării din Kurdistan”, alias „Vulturii Eliberării din Kurdistan”).


title: Decizia (UE) 2015/1706 a Parlamentului European din 29 aprilie 2015 privind închiderea conturilor Institutului European de Inovare și Tehnologie pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/414

      DECIZIA (UE) 2015/1706 A PARLAMENTULUI EUROPEAN
      din 29 aprilie 2015
      privind închiderea conturilor Institutului European de Inovare și Tehnologie pentru exercițiul financiar 2013
      PARLAMENTUL EUROPEAN,

                  —

                  având în vedere conturile anuale finale ale Institutului European de Inovare și Tehnologie pentru exercițiul financiar 2013,

                  —

                  având în vedere Raportul Curții de Conturi privind conturile anuale ale Institutului European de Inovare și Tehnologie pentru exercițiul financiar 2013, însoțit de răspunsurile institutului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul financiar 2013, în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 17 februarie 2015 privind descărcarea de gestiune a Institutului cu privire la execuția bugetului pentru exercițiul financiar 2013 (05304/2015 – C8-0054/2015),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3),

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (4), în special articolul 208,

                  —

                  având în vedere Regulamentul (CE) nr. 294/2008 al Parlamentului European și al Consiliului din 11 martie 2008 de înființare a Institutului European de Inovare și Tehnologie (5), în special articolul 21,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (6),

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (7), în special articolul 108,

                  —

                  având în vedere articolul 94 și anexa V la Regulamentul său de procedură,

                  —

                  având în vedere raportul Comisiei pentru control bugetar (A8-0077/2015),

         1.

            ia act de conturile anuale finale ale Institutului European de Inovare și Tehnologie, care sunt prezentate în anexa la raportul Curții de Conturi;

         2.

            amână închiderea conturilor Institutului European de Inovare și Tehnologie pentru exercițiul financiar 2013;

         3.

            încredințează președintelui sarcina de a transmite prezenta decizie directorului Institutului European de Inovare și Tehnologie, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul general

            Klaus WELLE

         (1)  JO C 442, 10.12.2014, p. 184.

         (2)  A se vedea nota de subsol 1.

         (3)  JO L 248, 16.9.2002, p. 1.

         (4)  JO L 298, 26.10.2012, p. 1.

         (5)  JO L 97, 9.4.2008, p. 1.

         (6)  JO L 357, 31.12.2002, p. 72.

         (7)  JO L 328, 7.12.2013, p. 42.


title: Decizia Consiliului din 6 mai 1986 de aderare a Comunității Economice Europene la Acordul privind importul temporar, scutit de taxe vamale, cu titlu de împrumut gratuit și în scopuri diagnostice sau terapeutice, a echipamentelor medico-chirugicale și de laborator destinate instituțiilor medicale

text:
               02/Volumul 02

               RO

               Jurnalul Ofícial al Uniunii Europene

               260

         31986D0181

               L 131/47

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 6 mai 1986
   de aderare a Comunității Economice Europene la Acordul privind importul temporar, scutit de taxe vamale, cu titlu de împrumut gratuit și în scopuri diagnostice sau terapeutice, a echipamentelor medico-chirugicale și de laborator destinate instituțiilor medicale
   (86/181/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere propunerea Comisiei,
   întrucât Acordul privind importul temporar, scutit de taxe vamale, cu titlu de împrumut gratuit și în scopuri diagnostice sau terapeutice, a echipamentelor medico-chirugicale și de laborator destinate instituțiilor medicale, elaborat la inițiativa Consiliului Europei, prevede la articolele 1 și 2 că părțile contractante acordă toate facilitățile posibile pentru importul temporar, cu scutire de taxe vamale, a echipamentelor de acest fel puse la dispoziția lor de către celelalte părți;
   întrucât orice derogare, autonomă sau convențională, de la Tariful Vamal Comun este de competența Comunității;
   întrucât intrarea în vigoare a unui protocol suplimentar, care să permită Comunității să devină parte contractantă la acordul menționat, îi conferă dreptul de a-și exercita această competență; întrucât derogările prevăzute de acest acord sunt deja acordate de legislația comunitară referitoare la importurile temporare;
   întrucât Comunitatea ar trebui, în consecință, să devină parte contractantă la acordul respectiv,
   DECIDE:
   Articolul 1
   Aderarea Comunității la Acordul privind importul temporar, scutit de taxe vamale, cu titlu de împrumut gratuit și în scopuri diagnostice sau terapeutice, a echipamentelor medico-chirugicale și de laborator destinate instituțiilor medicale este aprobată în numele Comunității.
   Textul acordului se anexează la prezenta decizie.
   Articolul 2
   Președintele Consiliului este autorizat să numească persoanele împuternicite să semneze acordul prin care Comunitatea își asumă obligații.

      Adoptată la Bruxelles, 6 mai 1986.

            Pentru Consiliu

            Președintele

         P. H. van ZEIL


title: Decizia Consiliului din 4 iunie 2009 de numire a unui membru olandez în cadrul Comitetului Regiunilor

text:
               11.6.2009

               RO

               Jurnalul Oficial al Uniunii Europene

               C 132/2

      DECIZIA CONSILIULUI

   din 4 iunie 2009
   de numire a unui membru olandez în cadrul Comitetului Regiunilor
   2009/C 132/02
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului Țărilor de Jos,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de membru în cadrul Comitetului Regiunilor devine vacant ca urmare a demisiei dlui Ivo OPSTELTEN,

         DECIDE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2010:
   Dl Ahmed ABOUTALEB, Burgemeester van Rotterdam (primar al orașului Rotterdam).
   Articolul 2
   Prezenta decizie produce efecte de la data adoptării.

      Adoptată la Luxemburg, 4 iunie 2009.

            Pentru Consiliu

            Președintele

         Martin PECINA

      (1)  JO L 56, 25.2.2006, p. 75.


title: 2007/279/CE: Decizia Băncii Centrale Europene din 17 aprilie 2007 de adoptare a normelor de aplicare privind protecția datelor la Banca Centrală Europeană (BCE/2007/1)

text:
               4.5.2007

               RO

               Jurnalul Oficial al Uniunii Europene

               L 116/64

      DECIZIA BĂNCII CENTRALE EUROPENE

   din 17 aprilie 2007
   de adoptare a normelor de aplicare privind protecția datelor la Banca Centrală Europeană
   (BCE/2007/1)
   (2007/279/CE)
   COMITETUL EXECUTIV AL BĂNCII CENTRALE EUROPENE,
   având în vedere Tratatul de instituire a Comunității Europene, în special articolul 286,
   având în vedere Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (1), în special articolul 24 alineatul (8),
   întrucât:

               (1)

               Regulamentul (CE) nr. 45/2001 stabilește principiile și normele aplicabile tuturor instituțiilor și organelor comunitare și prevede desemnarea unui responsabil cu protecția datelor (RPD) de către fiecare instituție sau organ comunitar.

               (2)

               În temeiul articolului 24 alineatul (8) din Regulamentul (CE) nr. 45/2001, fiecare instituție sau organ comunitar trebuie să adopte norme complementare de aplicare referitoare la RPD, în conformitate cu prevederile anexei la regulamentul menționat,

         DECIDE:
   SECȚIUNEA 1
   DISPOZIȚII GENERALE
   Articolul 1
   Obiectul și domeniul de aplicare
   (1)   Prezenta decizie stabilește normele generale de aplicare a Regulamentului (CE) nr. 45/2001 în ceea ce privește Banca Centrală Europeană (BCE). În special, decizia completează prevederile cuprinse în Regulamentul (CE) nr. 45/2001 în ceea ce privește desemnarea și statutul RPD, precum și în ceea ce privește sarcinile, îndatoririle și competențele acestuia.
   (2)   Prezenta decizie precizează, de asemenea, rolurile, sarcinile și îndatoririle operatorilor și ale coordonatorilor de protecția datelor și pune în aplicare normele în temeiul cărora persoanele vizate își pot exercita drepturile.
   Articolul 2
   Definiții
   În sensul prezentei decizii și fără a aduce atingere definițiilor cuprinse în Regulamentul (CE) nr. 45/2001, sunt aplicabile următoarele definiții:

               (a)

               „operator” înseamnă un conducător al unei unități organizaționale care stabilește scopurile și mijloacele de procesare a datelor cu caracter personal;

               (b)

               „coordonator de protecția datelor” înseamnă un membru al personalului care asistă un operator în îndeplinirea obligațiilor acestuia din urmă privind protecția datelor. Această persoană este specializată în gestionarea arhivelor.

         SECȚIUNEA 2
   RESPONSABILUL CU PROTECȚIA DATELOR
   Articolul 3
   Desemnare, statut și probleme organizaționale
   (1)   Comitetul executiv:

               (a)

               desemnează RPD din cadrul personalului BCE, care are experiența necesară pentru a îndeplini cerințele prevăzute la articolul 24 din Regulamentul (CE) nr. 45/2001;

               (b)

               stabilește durata mandatului RPD, care va fi cuprinsă între doi și cinci ani; și

               (c)

               comunică numele RPD la Autoritatea Europeană pentru Protecția Datelor (AEPD).

         (2)   Comitetul executiv se asigură că RPD își poate îndeplini sarcinile și îndatoririle ce îi revin într-o manieră independentă. Fără a aduce atingere acestei independențe:

               (a)

               RPD se supune condițiilor de angajare ale BCE;

               (b)

               în scopuri administrative, RPD va fi repartizat unei direcții generale sau direcții a BCE; și

               (c)

               persoanele însărcinate cu evaluarea RPD se vor consulta cu AEPD înainte de a evalua modul în care RPD își aduce la îndeplinire sarcinile și îndatoririle ce îi revin.

         (3)   Operatorul competent se va asigura că RPD este informat în mod constant și fără întârziere:

               (a)

               în cazul apariției unei situații care are sau care poate avea implicații în ceea ce privește protecția datelor; și

               (b)

               în ceea ce privește contactele cu terții în legătură cu aplicarea Regulamentului (CE) nr. 45/2001 și, mai ales, în ceea ce privește cooperarea cu AEPD.

         (4)   Comitetul executiv poate desemna un RPD adjunct în privința căruia se vor aplica alineatele (1) și (2). RPD adjunct va sprijini RPD în îndeplinirea sarcinilor și a îndatoririlor sale și îi va ține locul în cazul absenței acestuia.
   (5)   Personalul care acordă sprijin RPD în aspectele legate de protecția datelor cu caracter personal acționează numai în conformitate cu instrucțiunile RPD.
   Articolul 4
   Sarcini și îndatoriri ale responsabilului cu protecția datelor
   În îndeplinirea sarcinilor prevăzute la articolul 24 din Regulamentul (CE) nr. 45/2001 și în anexa la acesta, RPD are următoarele îndatoriri, ținând seama, dacă este necesar, de elementele comunicate de către direcțiile generale sau direcțiile BCE:

               (a)

               consiliază Comitetului executiv, operatorii și coordonatorii de protecția datelor în probleme referitoare la aplicarea dispozițiilor privind protecția datelor la BCE. RPD poate fi consultat de către Comitetul executiv, de către oricare dintre operatorii implicați, de către Comitetul de personal sau de către orice persoană fizică, în orice privință referitoare la interpretarea sau aplicarea Regulamentului (CE) nr. 45/2001;

               (b)

               RPD, din proprie inițiativă sau la cererea Comitetului executiv, a unui operator, a Comitetului de personal sau a oricărei persoane fizice, investighează cazurile și problemele direct legate de sarcinile și îndatoririle sale, care ajung la cunoștința sa, și prezintă un raport persoanei care a solicitat investigația. RPD va trata aspectele și faptele în mod imparțial și cu respectarea drepturilor persoanei vizate. Dacă RPD consideră că este cazul, în consecință, informează toate celelalte părți implicate. Dacă solicitantul este o persoană fizică sau dacă solicitantul acționează în numele unei persoane fizice, RPD, în măsura în care este posibil, se va asigura că solicitarea rămâne confidențială, mai puțin în situația în care persoana vizată respectivă își exprimă neechivoc acordul ca solicitarea să fie tratată într-un mod diferit;

               (c)

               cooperează cu RPD din alte instituții și organe comunitare, în special prin schimburi de experiență și know-how, și reprezintă BCE în toate discuțiile – mai puțin procesele judiciare – referitoare la aspecte legate de protecția datelor; și

               (d)

               prezintă Comitetului executiv și AEPD un program de lucru anual și un raport anual asupra activităților RPD.

         Articolul 5
   Competențele responsabilului cu protecția datelor
   RPD poate:

               (a)

               solicita avize din partea oricărei direcții generale sau direcții a BCE cu privire la orice probleme referitoare la sarcinile și îndatoririle RPD;

               (b)

               emite un aviz privind legalitatea prelucrărilor curente sau propuse sau asupra oricărui aspect referitor la notificarea prelucrării;

               (c)

               aduce în atenția Comitetului executiv orice încălcare a dispozițiilor Regulamentului (CE) nr. 45/2001 săvârșită de către un membru al personalului; și

               (d)

               îndeplinește celelalte sarcini prevăzute în anexa la Regulamentul (CE) nr. 45/2001.

         SECȚIUNEA 3
   OPERATORII ȘI COORDONATORII DE PROTECȚIA DATELOR
   Articolul 6
   Sarcini și îndatoriri ale operatorilor și ale coordonatorilor de protecția datelor
   (1)   Operatorii se asigură că toate prelucrările de date cu caracter personal efectuate în sfera lor de responsabilitate respectă Regulamentul (CE) nr. 45/2001.
   (2)   În îndeplinirea obligației de a asista RPD și AEPD în exercitarea îndatoririlor acestora, operatorii le furnizează toate informațiile, le dau accesul la datele cu caracter personal și răspund întrebărilor acestora în termen de 20 de zile lucrătoare de la primirea solicitării.
   (3)   Fără a aduce atingere responsabilităților operatorilor:

               (a)

               coordonatorii de protecția datelor asistă operatorii în îndeplinirea obligațiilor lor fie la solicitarea operatorilor, fie din proprie inițiativă. În acest sens, coordonatorii de protecția datelor iau legătura cu personalul operatorilor, care le furnizează toate informațiile necesare. La alegerea operatorului competent, acest lucru poate presupune inclusiv accesul la datele cu caracter personal a căror prelucrare intră în responsabilitatea operatorului respectiv;

               (b)

               coordonatorii de protecția datelor asistă RPD:

                           (i)

                           la identificarea operatorilor competenți în privința prelucrării datelor cu caracter personal;

                           (ii)

                           la difuzarea avizului RPD și sprijinirea operatorilor conform îndrumărilor date de RPD;

                           (iii)

                           cu privire la alte aspecte ale programului de lucru al RPD stabilite de comun acord de către RPD și conducerea coordonatorilor.

         Articolul 7
   Procedura de notificare
   (1)   Înainte de efectuarea unor noi prelucrări a datelor cu caracter personal, operatorul competent notifică RPD utilizând interfața on-line accesibilă prin intermediul site-ului RPD de pe intranetul BCE. Orice prelucrare care face obiectul verificării prealabile prevăzute la articolul 27 alineatul (3) din Regulamentul (CE) nr. 45/2001 este notificată cu suficient timp înainte de efectuare pentru a permite AEPD efectuarea verificării prealabile.
   (2)   Operatorii informează de îndată RPD despre orice modificare care afectează informațiile cuprinse în notificarea deja înaintată către RPD.
   SECȚIUNEA 4
   DREPTURILE PERSOANELOR VIZATE
   Articolul 8
   Registru
   Registrul ținut de RPD în temeiul articolului 26 din Regulamentul nr. 45/2001 are rolul de a păstra evidența tuturor prelucrărilor de date cu caracter personal efectuate la BCE. Persoanele vizate pot utiliza informațiile cuprinse în registru în vederea exercitării drepturilor prevăzute la articolele 13-19 din Regulamentul (CE) nr. 45/2001.
   Articolul 9
   Exercitarea drepturilor de către persoanele vizate
   (1)   Pe lângă drepturile lor de a fi informați în mod corespunzător despre orice prelucrare a datelor lor cu caracter personal, persoanele vizate se pot adresa operatorului competent pentru exercitarea drepturilor lor în temeiul articolelor 13-19 din Regulamentul (CE) nr. 45/2001, în condițiile precizate mai jos.

               (a)

               Aceste drepturi pot fi exercitate numai de către persoanele vizate sau de către reprezentanții lor împuterniciți conform legii. Aceste persoane pot exercita oricare dintre aceste drepturi în mod gratuit.

               (b)

               Solicitările de exercitare a acestor drepturi se adresează în scris operatorului competent. Operatorul aprobă solicitarea numai după verificarea identității solicitantului și, dacă este cazul, după verificarea corespunzătoare a dreptului de a reprezenta persoana vizată. Persoana vizată este imediat informată de către operator, în scris, cu privire la aprobarea sau respingerea solicitării. Dacă solicitarea a fost respinsă, operatorul va indica motivele respingerii.

               (c)

               Oricând în decursul a trei luni calendaristice de la data primirii solicitării, operatorul acordă accesul în temeiul articolului 13 din Regulamentul (CE) nr. 45/2001, permițând persoanei vizate să consulte datele la fața locului sau să primească o copie a acestora, conform opțiunii solicitantului.

               (d)

               În cazul în care operatorul nu respectă vreunul dintre termenele prevăzute la litera (b) sau (c), persoanele vizate se pot adresa RPD. În cazul în care persoana vizată își exercită drepturile în mod vădit abuziv, operatorul poate îndruma persoana vizată către RPD. În această situație, RPD decide cu privire la fundamentele solicitării și la modul adecvat de continuare. În caz de dezacord între persoana vizată și operator, ambele părți au dreptul de a se consulta cu RPD.

         (2)   Membrii personalului BCE se pot consulta cu RPD înainte de a depune plângeri la AEPD în temeiul articolului 33 din Regulamentul (CE) nr. 45/2001.
   Articolul 10
   Excepții și restricții
   (1)   Cu condiția ca RPD să fi fost consultat în prealabil, operatorul poate restricționa exercitarea drepturilor prevăzute la articolele 13-17 din Regulamentul (CE) nr. 45/2001 pentru motivele și în conformitate cu condițiile stabilite la articolul 20 din Regulamentul (CE) nr. 45/2001.
   (2)   Orice persoană lezată poate solicita AEPD să aplice articolul 47 alineatul (1) litera (c) din Regulamentul (CE) nr. 45/2001.
   Articolul 11
   Procedura de investigare
   (1)   Orice solicitare de investigare în temeiul articolului 4 litera (b) se adresează, în scris, RPD.
   (2)   RPD trimite solicitantului o confirmare de primire în termen de 20 de zile lucrătoare de la primirea solicitării.
   (3)   RPD poate investiga problema la fața locului și poate solicită operatorului o declarație scrisă. Operatorul transmite răspunsul său către RPD în termen de 20 de zile lucrătoare de la primirea solicitării din partea RPD. RPD poate solicita informații suplimentare sau asistență din partea oricărei direcții generale sau direcții a BCE. Direcțiile generale sau direcțiile BCE acordă asistența sau transmit informațiile suplimentare solicitate în termen de 20 de zile lucrătoare de la solicitarea RPD.
   (4)   RPD transmite solicitantului un raport, în termen de trei luni calendaristice de la primirea solicitării.
   Articolul 12
   Căi de atac
   În plus față de căile de atac prevăzute la articolul 32 din Regulamentul (CE) nr. 45/2001, deschise tuturor persoanelor vizate, persoanele vizate care au și calitatea de membru al personalului BCE au la dispoziție căile de atac stabilite în Condițiile de angajare ale BCE.
   SECȚIUNEA 5
   INTRARE ÎN VIGOARE
   Articolul 13
   Dispoziție finală
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

      Adoptată la Frankfurt pe Main, 17 aprilie 2007.

            Președintele BCE

         Jean-Claude TRICHET

      (1)  JO L 8, 12.1.2001, p. 1.